《春雨》
宋代·卫宗武

青皇初布令，大块已流湿。
霏霏散冲融，一一成膏液。
骎寻夜漏分，掀扬风箭疾。
孤灯月明眼，渐觉檐花密。
滴沥声毁洪，淋浪势方集。
清响迸源泉，美泽遍原隰。
甘腴滋田毛，浸灌融地脉。
盖将兆稌黍，岂但秀荠麦。
溪山鳞甲长，卉木攒新碧。
化工悦万族，生意浩无极。
苟惟本根在，孰不芽且坼。
未春雨非土，见者自姜恻。
既春雨非玉，闻者何悦怿。
示能刘惨舒，吾亦为物役。
英英梅粉露，点点桃红入。
更喜酿芳菲，催花居第一。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。